LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2004 M. GEGUŽĖS 6 D. NUTARIMO NR. 58 „DĖL BENDRŲJŲ LIETUVOS BANKO PRIŽIŪRIMŲ FINANSŲ RINKOS DALYVIŲ PRAŠYMŲ IŠDUOTI LEIDIMUS PATEIKIMO, NAGRINĖJIMO IR LEIDIMŲ IŠDAVIMO TAISYKLIŲ PATVIRTINIMO“ PAKEITIMO

2019 m. kovo 5 d. d. Nr. 03-58

Vilnius

Lietuvos banko valdyba n u t a r i a:

Pakeisti Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių, patvirtintų Lietuvos banko valdybos 2004 m. gegužės 6 d. nutarimu Nr. 58 „Dėl Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių patvirtinimo“ 17 punktą ir jį išdėstyti taip:

„17. Lietuvos bankas, išduodamas leidimą, gali nustatyti:

17.1. leidimo galiojimo pradžios ar pabaigos terminą, kuris gali būti apibrėžtas konkrečia data, laikotarpiu ar susietas su tam tikrų sąlygų atsiradimu (aplinkybių išnykimu);

17.2. leidimo išdavimo sąlygas (nurodymus), kurios reikalingos tam, kad būtų pašalinti teisės aktuose nustatytų leidimo išdavimo reikalavimų įvykdymo trūkumai, kuriuos leidimo prašantis asmuo raštu įsipareigoja pašalinti išdavus leidimą.“

Valdybos narys,

pavaduojantis Valdybos pirmininką	Marius Jurgilas